Under rettssaken mot henne anmodet Corby om at bagasjen hennes burde veies igjen for å fastslå hvorvidt det var et tillegg på cirka 4,2 kilo fra bagasjen ble sjekket inn og registrert ved flyplassen i Brisbane. Vektøkningen ville, ifølge Corbys forsvarere, bevise at cannabisen hadde blitt plassert i bagasjen hennes etter at hun hadde sjekket inn bagasjen på flyplassen. Men denne forespørselen ble avvist. Den 27. mai 2005, ble Corby funnet skyldig og dømt til tjue år i fengsel. Både forsvaret og påtalemyndighetene anket saken til Høyesterett. Forsvaret ville ha en ny rettssak i håp om frifinnelse eventuelt nedsatt straff, men påtalemyndighetene ville ha livsvarig fengsel eller dødsstraff.